डेढ़ घंटे अस्पताल में तंत्र-मंत्र, डॉक्टर भी तमाशबीन
नैनवां| डिजिटलाइजेशनके इस दौर में भी बाबा-तांत्रिकों की बात पर यकीन कर कुछ लोग ऐसी हरकतें करते हैं जो अंधविश्वास को बढ़ावा देता है। शुक्रवार को नैनवां के सरकारी अस्पताल में भी यही नजारा देखने को मिला। अस्पताल के लेबर रूम में प्रसव के दौरान 13 साल पहले नवजात की मौत को घर में परेशानी का कारण बताने वाले बाबा के सुझाव पर परिवार के लोगों ने यहां डेढ़ घंटे तक तंत्र-मंत्र और पूजा-अर्चना की। इस दौरान अस्पताल का स्टाफ उनकी हरकतों को देखता रहा। घर में परेशानियों का हवाला देकर परिवार के लोगों ने चिकित्सा प्रभारी से इजाजत मांगी तो उन्हें मंजूरी दे दी। लोगों ने लेबर रूम में अजीब हरकतें की, धूप-इत्र जलाए और फिर एक टोकरी में नारियल रखकर चले गए। उधर, अस्पताल में आउटडोर के समय डेढ़ घंटे इस नाटकीय घटनाक्रम के कारण मरीजों को परेशानी उठानी पड़ी।
hin_Deva hin_Deva